title: Regulamentul de punere în aplicare (UE) 2015/375 al Consiliului din 6 martie 2015 de punere în aplicare a Regulamentului (UE) nr. 36/2012 privind măsuri restrictive având în vedere situația din Siria

text:
               7.3.2015

               RO

               Jurnalul Oficial al Uniunii Europene

               L 64/10

         REGULAMENTUL DE PUNERE ÎN APLICARE (UE) 2015/375 AL CONSILIULUI
   din 6 martie 2015
   de punere în aplicare a Regulamentului (UE) nr. 36/2012 privind măsuri restrictive având în vedere situația din Siria
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 36/2012 al Consiliului din 18 ianuarie 2012 privind măsuri restrictive având în vedere situația din Siria și de abrogare a Regulamentului (UE) nr. 442/2011 (1), în special articolul 32 alineatul (1),
   întrucât:

               (1)

               La 18 ianuarie 2012, Consiliul a adoptat Regulamentul (UE) nr. 36/2012.

               (2)

               Dată fiind gravitatea situației, șapte persoane și șase entități ar trebui adăugate pe lista persoanelor fizice și juridice, entităților sau organismelor care fac obiectul măsurilor restrictive, prevăzută în anexa II la Regulamentul (UE) nr. 36/2012.

               (3)

               Anexa II la Regulamentul (UE) nr. 36/2012 ar trebui modificată în consecință,

         ADOPTĂ PREZENTUL REGULAMENT:
   Articolul 1
   Anexa II la Regulamentul (UE) nr. 36/2012 se modifică în conformitate cu anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 6 martie 2015.

            Pentru Consiliu

            Președintele

         K. GERHARDS

      (1)  JO L 16, 19.1.2012, p. 1.

      ANEXĂ
      Următoarele persoane și entități se adaugă pe lista persoanelor fizice și juridice, entităților sau organismelor prevăzută în secțiunile A și B din anexa II la Regulamentul (UE) nr. 36/2012:
      A.   Persoane

                  Nume

                  Informații de identificare

                  Motive

                  Data includerii pe listă

                  199.

                  Bayan Bitar
                  (alias Dr. Bayan Al-Bitar)

                  Adresa: PO Box 11037, Damasc, Siria

                  Director executiv al Organizației pentru Industrii Tehnologice (OTI) și al Companiei Siriene pentru Tehnologia Informației (SCIT), ambele filiale ale Ministerului Apărării din Siria, care a fost desemnat de către Consiliu.
                  OTI contribuie la producerea de arme chimice pentru regimul sirian.
                  În calitate de director executiv al OTI și al SCIT, Bayan Bitar sprijină regimul sirian. Ca urmare a rolului său în producerea de arme chimice, îi revine, de asemenea, răspunderea pentru represiunea violentă împotriva populației siriene.
                  Având în vedere funcția sa importantă în aceste entități, el este, de asemenea, asociat cu entitățile desemnate OTI și SCIT.

                  7.3.2015

                  200.

                  General de brigadă Ghassan Abbas

                              Adresa: CERS, Centre d'Etude et de Recherche Scientifique;

                              (alias SSRC, Centrul de Studii și Cercetări Științifice; Centre de Recherche de Kaboun Barzeh Street, PO Box 4470, Damasc)

                  Director al secției de lângă Jumraya/Jmraiya a Centrului sirian de Studii și Cercetări Științifice (SSRC/CERS), care face obiectul desemnării.
                  A fost implicat în proliferarea de arme chimice și în organizarea de atacuri cu arme chimice, inclusiv la Ghouta, în august 2013. Prin urmare îi revine răspunderea pentru represiunea violentă împotriva populației siriene.
                  În calitate de manager al secției SSRC/CERS de lângă Jumraya/Jmraiya, Ghassan Abbas sprijină regimul sirian.
                  Având în vedere funcția sa importantă în SSRC, el este, de asemenea, asociat cu SSRC, entitate care face obiectul desemnării.

                  7.3.2015

                  201.

                  Wael Abdulkarim
                  (alias Wael Al Karim)

                  Adresa: Pangates International Corp Ltd, PO Box Sharjah Airport International Free Zone, Emiratele Arabe Unite
                  Al Karim for Trade and Industry, PO Box 111, 5797 Damasc, Siria
                  Morgan Additives Office No 2206, 22nd Floor, Jafza View 19, Besides Jafza View 18, Sheikh Zayed Road, Jebel Ali Free Zone Authority Dubai, EAU

                  Director executiv al Pangates International Corp Ltd, entitate care face obiectul desemnării și care acționează în calitate de intermediar în aprovizionarea cu petrol a regimului sirian.
                  În calitate de director executiv al Pangates, Wael Abdulkarim asigură sprijin regimului sirian și beneficiază de pe urma acestuia. El deține, de asemenea, o funcție importantă în cadrul Al Karim Group, entitate care face obiectul desemnării și care constituie societatea-mamă a Pangates.
                  Având în vedere funcțiile sale importante în cadrul Pangates și Al Karim Group, el este, de asemenea, asociat cu aceste entități care fac obiectul desemnării.

                  7.3.2015

                  202.

                  Ahmad Barqawi
                  (alias Ahmed Barqawi)

                  Adresa: Pangates International Corp Ltd, PO Box Sharjah Airport International Free Zone, Emiratele Arabe Unite. Al Karim for Trade and Industry, PO Box 111, 5797 Damasc, Siria
                  Morgan Additives Office No 2206, 22nd Floor, Jafza View 19, Besides Jafza View 18, Sheikh Zayed Road, Jebel Ali Free Zone Authority Dubai, EAU

                  Director general al Pangates International Corp Ltd, care acționează în calitate de intermediar pentru aprovizionarea cu petrol a regimului sirian, și director al Al Karim Group. Atât Pangates International, cât și Al Karim Group au fost desemnate de către Consiliu.
                  În calitate de director general al Pangates și de director al societății-mamă a Pangates, Al Karim Group, Ahmad Barqawi asigură sprijin regimului sirian și beneficiază de pe urma acestuia. Având în vedere funcția sa importantă în cadrul Pangates și Al Karim Group, el este, de asemenea, asociat cu Pangates International și Al Karim Group, entități care fac obiectul desemnării.

                  7.3.2015

                  203.

                  George Haswani
                  (alias Heswani; Hasawani; Al Hasawani)

                  Adresa: Provincia Damasc, Yabroud, Al Jalaa St, Siria

                  Proeminent om de afaceri sirian, coproprietar al HESCO Engineering and Construction Company, o importantă societate de inginerie civilă și construcții din Siria. El are legături strânse cu regimul sirian.
                  George Haswani asigură sprijin regimului și beneficiază de pe urma acestuia prin rolul său de intermediar în tranzacțiile de achiziții de petrol din teritoriul controlat de ISIL ale regimului sirian.
                  De asemenea, el beneficiază de pe urma regimului sub forma unui tratament favorabil care include atribuirea unui contract (în calitate de subcontractant) cu Stroytransgaz, o importantă societate petrolieră din Rusia.

                  7.3.2015

                  204.

                  Emad Hamsho
                  (alias Imad Hmisho; Hamchu; Hamcho; Hamisho; Hmeisho; Hemasho)

                              Hamsho Building

                              31 Baghdad Street

                              Damasc

                              Siria

                  Deține o funcție de conducere de nivel superior în cadrul Hamsho Trading.
                  Ca rezultat al funcției sale importante deținute în cadrul Hamsho Trading, o filială a Hamsho International, care a fost desemnată de către Consiliu, acesta asigură sprijin regimului sirian. De asemenea, el este asociat cu o entitate care face obiectul desemnării, Hamsho International.
                  Milițiile Shabiha ale Emad Hamsho, la rândul lor, colectează oțel din zonele distruse de către forțele armate și milițiile regimului sirian și îl topesc în uzine locale ale Syria Steel (Hmisho Steel). Este, de asemenea, vicepreședinte al Consiliului sirian al fierului și oțelului, alături de oameni de afaceri care reprezintă regimul și care au fost desemnați, precum Ayman Jaber. Este, de asemenea, asociat cu Bashar Al-Assad.

                  7.3.2015

                  205.

                  Samir Hamsho
                  (alias Samer; Sameer; Hmisho; Hamchu; Hamcho; Hamisho; Hmeisho; Hemasho)

                              Hamsho Building

                              31 Baghdad Street

                              Damasc

                              Siria

                  Samir Hamsho este un important om de afaceri sirian care beneficiază de pe urma regimului și asigură sprijin acestuia. Este proprietarul și președinte al Al Buroj și al Syria Steel/Hmisho Steel, filiale ale Hamsho Trading, care, la rândul său, este filială a Hamsho International, entitate care a fost desemnată de către Consiliu.
                  Numit la Camera de Comerț Homs în martie 2014 de către ministrul industriei.
                  Prin urmare, oferă sprijin regimului sirian și beneficiază de pe urma legăturilor sale cu acesta.
                  Este, de asemenea, asociat cu Hamsho International, Syria Steel SA și Al Buroj Trading, entități care fac obiectul desemnării.

                  7.3.2015

            B.   Entități

                  Nume

                  Informații de identificare

                  Motive

                  Data includerii pe listă

                  65.

                  Organizația pentru Industrii Tehnologice
                  [alias Technical Industries Corporation (TIC)]

                  Adresa: PO Box 11037, Damasc, Siria

                  Filială a Ministerului Apărării din Siria, care face obiectul desemnării de către Consiliu.
                  OTI este implicată în producerea de arme chimice pentru regimul sirian.
                  Prin urmare, aceasta este răspunzătoare de represiunea violentă împotriva populației siriene.
                  Ca filială a Ministerului Apărării, aceasta este, de asemenea, asociată cu o entitate care face obiectul desemnării.

                  7.3.2015

                  66.

                  Compania Siriană pentru Tehnologia Informațiilor (SCIT)

                  Adresa: PO Box 11037, Damasc, Siria

                  Filială a Organizației pentru Industrii Tehnologice (OTI) și, prin urmare, a Ministerului Apărării din Siria, care face obiectul desemnării de către Consiliu. Colaborează, de asemenea, cu Banca Centrală a Siriei, care a fost desemnată de către Consiliu.
                  În calitate de filială a OTI și a Ministerului Apărării, SCIT este asociată cu aceste entități desemnate.

                  7.3.2015

                  67.

                  Hamsho Trading
                  (alias Hamsho Group; Hmisho Trading Group; Hmisho Economic Group)

                              Hamsho Building

                              31 Baghdad Street

                              Damasc

                              Siria

                  Filială a Hamsho International, care face obiectul desemnării de către Consiliu.
                  Ca atare, Hamsho Trading este asociată cu o entitate desemnată, Hamsho International.
                  Sprijină regimul sirian prin intermediul filialelor sale, inclusiv Syria Steel. Prin intermediul filialelor sale, este asociată cu grupuri precum milițiile Shabiha favorabile regimului.

                  7.3.2015

                  68.

                  Syria Steel SA
                  (alias Syria Steel Co; Syria Steel Rolling Mill; Hmisho Steel)

                              Hamsho Building

                              31 Baghdad Street

                              Damasc

                              Siria

                  Filială a Hamsho Trading și, prin urmare, filială a Hamsho International, care a fost desemnată de către Consiliu. Ca atare, Syria Steel SA este asociată cu o entitate desemnată. Syria Steel sprijină, de asemenea, regimul sirian prin intermediul colaborării sale cu milițiile Shabiha și prin producerea de armament.

                  7.3.2015

                  69.

                  Al Buroj Trading
                  (alias Borouj Trading Company)

                              Hamsho Building

                              31 Baghdad Street

                              Damasc

                              Siria

                  Filială a Hamsho Trading și, prin urmare, filială a Hamsho International, care a fost desemnată de către Consiliu.
                  Ca atare, Al Buroj Trading este asociată cu Hamsho International, entitate care face obiectul desemnării.

                  7.3.2015

                  70.

                  DK Group
                  (alias DK Group Sarl; DK Middle-East & Africa Regional Office)

                  Adrese: DK Middle-East & Africa Regional Office, Peres Lazaristes Center, No. 3, 5th Floor, Emir Bachir Street, Beirut Central District, Bachoura Sector, Beirut, Liban

                              Azarieh Building – Block 03, 5th Floor

                              Azarieh Street – Solidere – Downtown, PO Box 11-503, Beirut, Liban

                  DK Group aprovizionează cu bancnote noi Banca Centrală a Siriei.
                  Prin urmare, DK Group asigură sprijin regimului. Ca urmarea a acestui rol de furnizor, DK Group este asociat, de asemenea, cu Banca Centrală a Siriei, entitate care face obiectul desemnării.

                  7.3.2015


title: Regulamentul de punere în aplicare (UE) nr. 682/2011 al Comisiei din 14 iulie 2011 privind taxa vamală minimă care trebuie stabilită pentru primele invitații parțiale de participare la licitație prevăzute în cadrul procedurii de licitație deschise prin Regulamentul de punere în aplicare (UE) nr. 634/2011

text:
               15.7.2011

               RO

               Jurnalul Oficial al Uniunii Europene

               L 185/74

         REGULAMENTUL DE PUNERE ÎN APLICARE (UE) NR. 682/2011 AL COMISIEI
   din 14 iulie 2011
   privind taxa vamală minimă care trebuie stabilită pentru primele invitații parțiale de participare la licitație prevăzute în cadrul procedurii de licitație deschise prin Regulamentul de punere în aplicare (UE) nr. 634/2011
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 187 coroborat cu articolul 4,
   întrucât:

               (1)

               Regulamentul de punere în aplicare (UE) nr. 634/2011 al Comisiei (2) a deschis o invitație permanentă de participare la licitație pentru anul de comercializare 2010/2011 pentru importurile de zahăr încadrat la codul NC 1701 cu o taxă vamală redusă.

               (2)

               În conformitate cu articolul 6 din Regulamentul de punere în aplicare (UE) nr. 634/2011, Comisia va decide dacă, luând în considerare ofertele primite ca răspuns la invitația parțială de participare la licitație, va stabili sau nu o taxă vamală minimă per cod NC de opt cifre.

               (3)

               În baza ofertelor primite pentru primele invitații parțiale de participare la licitație, trebuie stabilită o taxă vamală minimă pentru anumite coduri de opt cifre pentru zahărul încadrat la codul NC 1701, iar pentru celelalte coduri de opt cifre pentru zahărul încadrat la codul NC 1701 nu trebuie stabilită nicio taxă vamală minimă.

               (4)

               Pentru a transmite pieței un semnal rapid și pentru a asigura o gestionare eficientă a măsurii, prezentul regulament trebuie să intre în vigoare la data publicării în Jurnalul Oficial al Uniunii Europene.

               (5)

               Comitetul de gestionare a organizării comune a piețelor agricole nu a emis niciun aviz în termenul stabilit de președinte,

         ADOPTĂ PREZENTUL REGULAMENT:
   Articolul 1
   Pentru primele invitații parțiale de participare la licitație din cadrul procedurii de licitație deschise prin Regulamentul de punere în aplicare (UE) nr. 634/2011 în cazul cărora termenul de depunere a ofertelor a expirat la 13 iulie 2011, s-a stabilit sau nu s-a stabilit o taxă vamală minimă în conformitate cu anexa la prezentul regulament pentru codurile de opt cifre pentru zahărul încadrat la codul 1701.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 14 iulie 2011.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 170, 30.6.2011, p. 21.

      ANEXĂ

         Taxe vamale minime

                  (EUR/tonă)

                  Codul NC de opt cifre

                  Taxă vamală minimă

                  1

                  2

                  1701 11 10

                  131,11

                  1701 11 90

                  150,00

                  1701 12 10

                  X

                  1701 12 90

                  X

                  1701 91 00

                  X

                  1701 99 10

                  217,00

                  1701 99 90

                  180,00

                              (—)

                              Nu s-a stabilit nicio taxă vamală minimă (toate ofertele au fost respinse).

                              (X)

                              Nu există oferte.


title: Regulamentul de punere în aplicare (UE) nr. 620/2012 al Comisiei din 10 iulie 2012 de stabilire a valorilor forfetare de import pentru fixarea prețului de intrare pentru anumite fructe și legume

text:
               11.7.2012

               RO

               Jurnalul Oficial al Uniunii Europene

               L 179/13

         REGULAMENTUL DE PUNERE ÎN APLICARE (UE) NR. 620/2012 AL COMISIEI
   din 10 iulie 2012
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 10 iulie 2012.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  TR

                  50,2

                  ZZ

                  50,2

                  0707 00 05

                  TR

                  104,1

                  ZZ

                  104,1

                  0709 93 10

                  TR

                  107,7

                  ZZ

                  107,7

                  0805 50 10

                  AR

                  80,7

                  TR

                  53,0

                  UY

                  92,0

                  ZA

                  85,4

                  ZZ

                  77,8

                  0808 10 80

                  AR

                  130,7

                  BR

                  88,5

                  CA

                  169,1

                  CL

                  115,6

                  CN

                  124,7

                  NZ

                  128,8

                  US

                  141,4

                  UY

                  68,3

                  ZA

                  112,3

                  ZZ

                  119,9

                  0808 30 90

                  AR

                  122,2

                  CL

                  111,8

                  CN

                  83,4

                  NZ

                  179,1

                  ZA

                  111,3

                  ZZ

                  121,6

                  0809 10 00

                  TR

                  182,4

                  ZZ

                  182,4

                  0809 29 00

                  TR

                  352,1

                  ZZ

                  352,1

                  0809 30

                  TR

                  194,9

                  ZZ

                  194,9

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” desemnează „alte origini”.


title: Regulamentul de punere în aplicare (UE) 2015/806 al Comisiei din 22 mai 2015 de stabilire a specificațiilor referitoare la forma mărcii de încredere a UE pentru serviciile de încredere calificate (Text cu relevanță pentru SEE)

text:
               23.5.2015

               RO

               Jurnalul Oficial al Uniunii Europene

               L 128/13

         REGULAMENTUL DE PUNERE ÎN APLICARE (UE) 2015/806 AL COMISIEI
   din 22 mai 2015
   de stabilire a specificațiilor referitoare la forma mărcii de încredere a UE pentru serviciile de încredere calificate
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 910/2014 al Parlamentului European și al Consiliului din 23 iulie 2014 privind identificarea electronică și serviciile de încredere pentru tranzacțiile electronice pe piața internă și de abrogare a Directivei 1999/93/CE (1), în special articolul 23 alineatul (3),
   întrucât:

               (1)

               Regulamentul (UE) nr. 910/2014 prevede că prestatorii de servicii de încredere calificați pot utiliza o marcă de încredere pentru serviciile de încredere calificate pentru a spori încrederea utilizatorilor în serviciile respective și pentru a facilita utilizarea acestora. O astfel de marcă de încredere permite diferențierea clară a serviciilor de încredere calificate de alte servicii de încredere, ceea ce contribuie la transparența pieței, promovând astfel încrederea în serviciile online și facilitarea lor. Aceste servicii sunt esențiale pentru ca utilizatorii să beneficieze pe deplin de serviciile electronice și să conteze pe ele în mod conștient.

               (2)

               Comisia a organizat un concurs la care au participat studenți la artă și design din statele membre în vederea primirii de propuneri pentru un nou logo. Un juriu format din experți a selectat cele mai bune trei propuneri pe baza criteriilor detaliate în specificațiile tehnice și de design ale concursului e-Mark U Trust („O marcă electronică de încredere”). În perioada 14 octombrie-14 noiembrie 2014 s-a desfășurat o consultare online. Logoul propus, ales de majoritatea vizitatorilor site-ului în cursul perioadei respective și aprobat prin decizia finală a juriului, trebuie acum adoptat ca noua marcă de încredere a UE pentru serviciile de încredere calificate.

               (3)

               Pentru ca logoul să poată fi utilizat de îndată ce devine aplicabil în conformitate cu legislația Uniunii și pentru a asigura funcționarea eficientă a pieței interne, pentru a garanta concurența loială și pentru a proteja interesele consumatorilor, noul logo al mărcii de încredere a UE pentru serviciile de încredere calificate a fost înregistrat ca marcă colectivă la Oficiul pentru Proprietate Intelectuală din Regatul Unit și, prin urmare, este în vigoare, poate fi utilizat și este protejat. Logoul va fi, de asemenea, înscris în registrul Uniunii și în registrele internaționale.

               (4)

               Măsurile prevăzute în prezentul regulament sunt conforme cu avizul comitetului instituit prin articolul 48 din Regulamentul (UE) nr. 910/2014,

         ADOPTĂ PREZENTUL REGULAMENT:
   Articolul 1
   Marca de încredere a UE pentru serviciile de încredere calificate are forma prezentată în anexele I și II, fără a aduce atingere dispozițiilor stabilite la articolul 2.
   Articolul 2
   (1)   Culorile de referință ale mărcii de încredere a UE pentru serviciile de încredere calificate sunt Pantone nr. 654 și 116 sau albastru (100 % cyan + 78 % magenta + 25 % galben + 9 % negru) și galben (19 % magenta + 95 % galben), atunci când se folosește tetracromia. Atunci când se utilizează culorile modelului cromatic RGB (roșu-verde-albastru), culorile de referință sunt albastru (43 roșu + 67 verde + 117 albastru) și galben (243 roșu + 202 verde + 18 albastru).
   (2)   Marca de încredere a UE pentru serviciile de încredere calificate poate fi utilizată în alb și negru, astfel cum se arată în anexa II, numai în cazul în care redarea în culori nu este posibilă.
   (3)   În cazul în care marca de încredere a UE pentru serviciile de încredere calificate este utilizată pe un fond întunecat, aceasta poate fi redată în negativ folosind aceeași culoare de fond, astfel cum se arată în anexele I și II.
   (4)   În cazul în care marca de încredere a UE pentru serviciile de încredere calificate este utilizată în culoare pe un fond colorat care o face greu de văzut, se poate trasa o linie de contur în jurul mărcii de încredere a UE pentru serviciile de încredere calificate pentru a îmbunătăți contrastul față de culorile de fond.
   Articolul 3
   Marca de încredere a UE pentru serviciile de încredere calificate are o dimensiune minimă care asigură conservarea proprietăților vizuale și a formelor principale, dar nu poate fi mai mică de 64 × 85 pixeli la o rezoluție de 150 dpi.
   Articolul 4
   Marca de încredere a UE pentru serviciile de încredere calificate este utilizată într-un mod care permite indicarea clară a serviciilor de încredere calificate la care se referă aceasta. Marca de încredere poate fi asociată cu elemente grafice sau textuale care să indice în mod clar serviciile de încredere calificate pentru care marca este folosită, cu condiția ca acestea să nu schimbe natura mărcii de încredere a UE pentru serviciile de încredere calificate și să nu afecteze linkul către listele sigure aplicabile, menționat la articolul 23 alineatul (2) din Regulamentul (UE) nr. 910/2014.
   Articolul 5
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 mai 2015.

            Pentru Comisie

            Președintele

         Jean-Claude JUNCKER

      (1)  JO L 257, 28.8.2014, p. 73.

      ANEXA I

         Marca de încredere a UE pentru serviciile de încredere calificate – redare în culori

      ANEXA II

         Marca de încredere a UE pentru serviciile de încredere calificate – redare în alb și negru